מיסיון אלמו (באנגלית: The Alamo Mission, בספרדית: Misión de Álamo), המכונה בדרך כלל רק אלמו (Alamo), ואשר במקור נקרא מיסיון סן אנטוניו דה ואלרו (Misión San Antonio de Valero), הוא מתחם מיסיון ומאחז ספרדי היסטורי שהוקם במקור במהלך המאה ה-18 על ידי מיסיונרים קתולים במקום בו נמצאת כיום העיר סן אנטוניו שבארצות הברית. מיסיון אלמו היה המקום בו נערך בשנת 1836 קרב אלמו. כיום המבנה משמש כמוזיאון וממוקם ברובע ההיסטורי אלמו פלאזה . המבנה הוכרז כאתר מורשת עולמית בשנת 2015.